+7 702 843 5110

ЖСН 600512402379

ЖУМАНОВА Балхия Аббасовна,

№46 мектеп-лицейінің бастауыш сынып мұғалімі.

Шымкент қаласы

**Менің әдістемелік идеям – болашақ авторлық бағдарламамның негізі**

*Мұғалім әрдайым ізденісте болса ғана*

*шәкірт жанына нұр құя алады.*

Ахмет Байтұрсынұлы.

Ұзақ жылдар бойы білім саласында еңбек етіп келемін. Білім алушыларға сапалы білім беруде әріптестерімнің кәсіби шеберлігінің шыңдала түскенін қалаймын.

Ұстаздық қызметтің қыр-сырын терең меңгеру күнделікті сабаққа тиянақты дайындықтан басталады. Өскелең ұрпақтың бойындағы табиғи қабілетін ұштау, функционалдық сауаттылығын қалыптастыруға дұрыс бағыт-бағдар беру, оларға сүйіспеншілікпен қарап, білімін дамыту педагогтің кәсіби ұстанымына айналуы тиіс. Тақырыптың өзектілігіне сай проблемалық жағдаяттар туындатып, сол өзекті мәселелерді оқушылармен бірлесе тиімді жолдармен шешу, түрлі дидактикалық материалдар мен цифрлық білім беру ресурстарын қолдану арқылы сабақтың мақсатына жеткен ұстаздың шәкірттері пәнге қызығып , оқуға құштарлығы артады. Оқушының пәнді терең түсіну қабілетін дамытуды, алған білімін кез-келген жағдайда тиімді пайдалана білуін сындарлы оқыту қамтамасыз ете алады. Ал алған білімнің өмірмен байланысын ұғыну –жеке тұлғаның қабілеттерін қалыптастыруға, функционалдық сауаттылығын арттыруға жол салады. Мұғалімнің интерактивті оқыту әдістерін қолдануы және білім алушылардың оқу жетістіктеріне тұрақты түрде кері байланыс жасауы оларды білім, білік, дағдыларды меңгеруге ынталандырады.

Пәндердің жүргізілу сапасы мен талдау, педагогикалық іс-әрекеттер нәтижелерін есепке алу мен бағалау мектепішілік бақылауға енгізілген.Сабаққа қатысу парағының ең тиімді нұсқаларын- өз идеямды әріптестеріме ұсындым.

**Сабаққа қатысу парағы**: Күні, айы, жылы, пән атауы, сыныбы. Сабаққа қатысудағы мақсатым (Зерттеу, тәжірибе алмасу, әдістемелік көмек беру). Мұғалімнің аты-жөні, сабақтың тақырыбы. Оқу бағдарламасына сәйкес оқу мақсаттары, күтілетін нәтиже. Тізім бойынша оқушылардың саны, қатысқан және қатыспағандар саны.

**Сабақтың барысы: Сабақтың** **кезеңдері, педагогтің іс-әрекеті, білім алушының іс-әрекеті, ресурстар** деген бөліктерге топтастырылған.

**Сабақ кезеңдері бөлімі**: Сабақтың басталуы, ортасы, сабақтың соңы, кері байланыс кезеңдерін қамтиды. Сабақтың ортасында «Педагогтің іс-әрекеті» бөлімі тұсында мұғалімнің функционалды сауаттылықты дамытудың әдіс-тәсілдерін қолдануы мен функционалдық сауаттылықты дамытуға берілген тапсырмалар және орындалуы талданады. Құндылықтарды дарыту ісін жүргізу бөлімдерін сабақты бақылаушы толық сипаттап жазады.

«**Білім алушының іс-әрекеті» бөлімінде** оқушылардың сабақтың негізгі кезеңінде орындалатын білім алушылардың тапсырмаларды меңгеруі , білім алушының белсенді қарым-қатынасы, өз көзқарасын білдіруі деген мәліметтер бар. Ал «Ресурстар» бөлімінде сабақта қолданылған көрнекіліктер жане интербелсенді әдіс-тәсілдер мен цифрлық білім платформаларының түрлері, сілтемелері көрсетіледі.

**Сабақ барысындағы төмендегідей іс-әрекеттер талданады:** Оқу бағдарламасына сәйкес оқу мақсаттары. Сабақ мақсатына оқу мақсаттарының сәйкестігі. Оқыту мен оқу ортасындағы білім алушыға бағдарланған жаттығулар. Оқыту үшін бағалау (қалыптастырушы). Сұрақ қою мүмкіндіктері. Сын тұрғысынан ойлау. Шығармашылық жұмысқа баулу. Табыс критерийлеріне сәйкес бағалау. Шынайы әлеммен байланыс. Кері байланыс. АКТ арқылы ынталандыру. Цифрлық білім беру ресурстарын қолдануы. Саралау тәсілдері арқылы білім алушыларды жеке дамыту ісі. Рефлексия жасай білуі. Соңында бақылаушының кері байланысы мен ұсыныстары жазылады. Сабақ жүргізуші мұғалім ұсыныстар мен сын -ескертпелерге қол қойып, танысады. Сабаққа қатысу парағының бірнеше тиімді нұсқалары бойынша қазақ және орыс тілдерінде авторлық бағдарлама дайындалды және мұғалімдердің әдістемелік кеңесіне ұсынылып, қолданысқа енгізілді.